Mednarodni natečaj

Piranski festival poezije o morju

Letos posvečen tudi Giuseppu Tartiniju

2022

Napovedujemo drugi mednarodni nagradni natečaj v sklopu Piranskega festivala poezije o morju, ki ga pripravlja in vodi pesnik in kritik prof. Enzo Santese, za njegovo organizacijo pa skrbi Samoupravna skupnost italijanske narodnosti Piran, v sodelovanju s Skupnostjo Italijanov Giuseppe Tartini Piran.

V letu, ko praznujemo 330. obletnico Tartinijevega rojstva, bomo podelili posebno nagrado za sklop številka 4, ki bo posvečen izključno poeziji, navdihnjeni z življenjem in delom velikega glasbenika ali glasbo kot elementom povzdigovanja duha in umetniške lepote.

Natečaj sta finančno podprla Občina Piran in Ministrstvo RS za kulturo.

Natečaj sestavljajo trije sklopi (s temami: morje kot element povezovanja in srečevanja številnih raznolikosti, Jadran v legendah in zgodovinskih zgodbah, pomorska tradicija in morsko bogastvo, ki ga moramo varovati in ohranjati, fantazije o podvodnem svetu, odnos med ustvarjalnim subjektom in morjem) ter sklop, rezerviran za dela na temo glasbe, v spomin na Tartinija:

1. Otroci do 13. leta starosti
2. Mladi do 18. leta starosti
3. Odrasli od 19. leta dalje
4. Sklop 'Giuseppe Tartini'

Udeleženci prve in druge skupine – namenjeni sta predvsem učencem in dijakom – lahko prijavijo največ dve pesniški deli v italijanskem jeziku (vsako lahko vsebuje največ 10 verzov).

Udeleženci tretje in četrte skupine lahko sodelujejo s tremi pesmimi (vsaka lahko vsebuje največ 15 verzov) v italijanskem ali istrskobeneškem jeziku , ali drugem jeziku s primernim prevodom v italijanščino.

Vaša pesniška dela sprejemamo na sedežu Skupnosti Italijanov “Giuseppe Tartini” Piran (Kajuhova ulica 12, 6330 Piran) ali na elektronskem naslovu comunita.italiana@siol.net do 10. junija 2022.

Za dela, poslana po pošti, bo štel datum na poštnem žigu.

Podeljene bodo naslednje nagrade:

1. **Prvi sklop**: prva nagrada, druga nagrada
2. **Drugi sklop:**  prva nagrada, druga nagrada
3. **Tretji sklop**: prva nagrada, druga nagrada
4. Četrti sklop: prva nagrada, druga nagrada

Poleg nagrad so predvidene tudi omembe za posebne dosežke.

Žirija bo sestavljena iz vsaj treh članov, čigar imena bodo znana pred slovesno podelitvijo nagrad, ki bo predvidoma v petek, 16. septembra 2022, ob 10.00.

Odločitev žirije je dokončna in zoper njo niso možne pritožbe.